Xabier Lete

Xabier Lete Bergaretxe (5 d'abril de 1944, Oiartzun - 4 d'aviento de 2010, Sant Sabastián) estió un escritor, poeta y cantautor basco.

Prencipió a escribir muit choven, y os suyos articlos estioron habituals en a revista Zeruko Argia. Estió un d'os prencipals components d'a Nueva Canción Basca (Euskal Kantagintza Berria): en 1965, chunto con Mikel Laboa, Benito Lertxundi, Joxean Artze, Jose Angel Irigarai y Lourdes Iriondo, establioron o grupo Ez Dok Amairu. Fendo remeranza d'aquella epoca, Lete recenta o siguient:

En el anyo 1972, o grupo Ez Dok Amairu desapareixe; Lete, chunto con la que por ixas envueltas yera a suya muller Lourdes Iriondo, continó con a composición de cancions.
En 1968 Lete publica o suyo primer poemario y o 27 d'octubre de 2009 o suyo zaguer libro de poesía, titulato Egunsentiaren esku izoztuak ("As chelatas mans de l'amaneixer"), con o cual obtenió o Premio Euskadi de Literatura. En 2005 recibió un duro golpe; a suya muller Lourdes Iriondo moriba dimpués d'una malautía. En abril de 2009, lo nombroron socio (jakituna) de Jakiunde, a Sociedat d'as Ciencias, Artes y Letras, y en 2010 ye nombrato euskaltzain ("academico") d'honor de Euskaltzaindia ("Academia d'a Luenga Basca"). Muere o 4 d'aviento d'iste mesmo anyo, dimpués d'una luenga malautía y dimpués de permaneixer dos dias graument ingresato en o hespital.

 Se veiga tamién 
 Cancions de Xabier Lete.

 Vinclos externos 

Categoría:Cantaires en basco
Categoría:Cantaires d'o País Basco
Categoría:Escritors en basco
Categoría:Escritors d'o País Basco
Categoría:Muertos en Sant Sabastián
Categoría:Naixius de Guipuzcua
Categoría:Poetas d'o País Basco
Categoría:1944 (naixencias)
Categoría:2010 (muertes)